techiaith/cofnodycynulliad_en-cy huggingface dataset:
English: Well, I thank Nick Ramsay for making that important point. The Welsh Government has long supported post offices right across Wales, and we absolutely see the point that the Member makes. And, in answering Jack Sargeant's question, I should maybe have said that, in developing the idea of a community bank for Wales, we are absolutely determined that it must be a complementary part of that wider set of financial services, whether that is credit unions, whether it is post offices, or, at the other end of the spectrum, the Development Bank of Wales. We want a community bank that fills a proper space in the range of financial services we have, and the ongoing contribution that post offices make in many communities in Wales is one that we recognise.
Welsh: Wel, diolchaf i Nick Ramsay am wneud y pwynt pwysig yna. Mae Llywodraeth Cymru wedi cefnogi swyddfeydd post ledled Cymru ers tro, ac rydym ni'n gweld y pwynt y mae'r Aelod yn ei wneud yn llwyr. Ac, wrth ateb cwestiwn Jack Sargeant, efallai y dylwn i fod wedi dweud, wrth ddatblygu'r syniad o fanc cymunedol i Gymru, ein bod ni'n gwbl benderfynol bod yn rhaid iddo fod yn rhan ategol o'r gyfres ehangach honno o wasanaethau ariannol, boed nhw'n undebau credyd, boed nhw'n swyddfeydd post, neu, ar ben arall y sbectrwm, Banc Datblygu Cymru. Rydym ni eisiau banc cymunedol sy'n llenwi bwlch priodol yn yr amrywiaeth o wasanaethau ariannol sydd gennym ni, ac mae'r cyfraniad parhaus y mae swyddfeydd post yn ei wneud mewn llawer o gymunedau yng Nghymru yn un yr ydym ni'n ei gydnabod.
English: We now turn to questions from party leaders. The leader of Plaid Cymru, Adam Price.
Welsh: Cwestiynau nawr gan arweinwyr y pleidiau. Arweinydd Plaid Cymru, Adam Price.
English: Diolch, Llywydd. First Minister, the ministerial code says Ministers should apologise if they say something that is wrong. Why should your Deputy Minister for Economy and Transport have to apologise for saying something that is right? [ Laughter. ]
Welsh: Diolch, Llywydd. Prif Weinidog, mae cod y gweinidogion yn dweud y dylai Gweinidogion ymddiheuro os byddant yn dweud rhywbeth sy'n anghywir. Pam dylai eich Dirprwy Weinidog yr Economi a Thrafnidiaeth orfod ymddiheuro am ddweud rhywbeth sy'n iawn? [ Chwerthin. ]
English: Well, Llywydd, I don't believe that to be the case.
Welsh: Wel, Llywydd, nid wyf i'n credu bod hynny'n wir.
English: Which bit? Are you denying - ? The BBC is reporting that the economy Minister apologises for his comments about the Welsh economy. I must say, reading the report - reading Ken Skates re-interpreting for us what Lee Waters really meant - was a bit like reading that famous tweet by Andrew Adonis extolling the virtues of Jeremy Corbyn's Brexit policy. Now, I can understand your difficulty with the first part of Lee Water's statement, 'For 20 years we've pretended we know what we're doing on the economy - and the truth is we don't', though I think he is absolutely right that conventional thinking has failed, and it's failed here in Wales more clearly than anywhere else. But the second part of his statement in simply a statement of fact that you've achieved static gross domestic product, in relative terms, over 20 years. The Government in which you were a senior adviser set a target of achieving 90 per cent of UK income per head. In fact, we're now in the low 70s - exactly where we were, as Lee Waters says, 20 years ago. Surely it should be the Welsh Government as a whole that should be apologising for that, not your deputy economy Minister for simply pointing it out?
Welsh: Pa ddarn? A ydych chi'n gwadu - ? Mae'r BBC yn adrodd bod Gweinidog yr economi yn ymddiheuro am ei sylwadau ar economi Cymru. Mae'n rhaid i mi ddweud, o ddarllen yr adroddiad - darllen Ken Skates yn ail-ddehongli i ni yr hyn yr oedd Lee Waters yn ei olygu mewn gwirionedd - braidd yn debyg i ddarllen y neges trydar enwog honno gan Andrew Adonis yn clodfori rhinweddau polisi Brexit Jeremy Corbyn. Nawr, gallaf ddeall eich anhawster gyda rhan gyntaf datganiad Lee Waters, Am 20 mlynedd rydym ni wedi cymryd arnom ein bod ni'n gwybod beth yr ydym ni'n ei wneud o ran yr economi - a'r gwir yw nad ydym ni, er fy mod i'n credu ei fod yn llygad ei le bod syniadau confensiynol wedi methu, a'u bod wedi methu yma yng Nghymru yn fwy eglur nag yn unman arall. Ond y cwbl yw ail ran ei ddatganiad yw datganiad o ffaith eich bod chi wedi sicrhau cynnyrch mewnwladol gros sefydlog, o safbwynt cymharol, am 20 mlynedd. Pennodd y Llywodraeth yr oeddech chi'n uwch gynghorydd ynddi darged o sicrhau 90 y cant o incwm y DU fesul pen. Mewn gwirionedd, rydym ni yn y 70au isel erbyn hyn - yn union lle'r oeddem ni, fel y dywed Lee Waters, 20 mlynedd yn ôl. Siawns mai Llywodraeth Cymru yn ei chyfanrwydd ddylai fod yn ymddiheuro am hynny, nid eich dirprwy Weinidog yr economi am wneud dim mwy na thynnu sylw at hynny?
English: Look, if you are saying you welcome, actually, critical challenge for Ministers and going off script, why has he been asked or has he felt it necessary to issue an apology? Talking about automation, the last thing we want is Ministers that act like robots. Lee Waters is correct in his analysis, and actually, as you mention Ieuan Wyn Jones, Ieuan, when he was Minister, published an economic strategy that said the economic model, emphasising foreign direct investment over indigenous investment, emphasising grants over loans, was the wrong model. Ieuan was right then; Lee Waters is right now. Unfortunately, policy has not changed, and that's the reality that I think has been laid bare by Lee Waters's comments. Now, one of the consequences of this, as the Wales Governance Centre points out today, is the fiscal gap between the revenue raised in Wales and public expenditure. Do you think that closing that gap and, by implication, the income gap between Wales and the rest of the UK, should be an explicit goal of your Government? Will you set a target this time that you will endeavour actually to achieve?
Welsh: Edrychwch, os ydych chi'n dweud eich bod chi'n croesawu, mewn gwirionedd, her feirniadol i Weinidogion a gwyro o'r sgript, pam y gofynnwyd iddo neu y mae wedi teimlo ei bod yn angenrheidiol iddo ymddiheuro? Gan ein bod ni'n sôn am awtomeiddio, y peth diwethaf yr ydym ni ei eisiau yw Gweinidogion sy'n ymddwyn fel robotiaid. Mae Lee Waters yn gywir yn ei ddadansoddiad, ac a dweud y gwir, gan eich bod chi'n sôn am Ieuan Wyn Jones, cyhoeddodd Ieuan, pan oedd yn Weinidog, strategaeth economaidd a oedd yn dweud nad y model economaidd, yn pwysleisio buddsoddiad uniongyrchol o dramor dros fuddsoddiad cynhenid, yn pwysleisio grantiau dros fenthyciadau, oedd y model cywir. Roedd Ieuan yn iawn bryd hynny; mae Lee Waters yn iawn nawr. Yn anffodus, nid yw'r polisi wedi newid, a dyna'r realiti sydd, yn fy marn i, wedi ei amlygu gan sylwadau Lee Waters. Nawr, un o ganlyniadau hyn, fel y mae Canolfan Llywodraethiant Cymru yn ei nodi heddiw, yw'r bwlch cyllidol rhwng y refeniw a godir yng Nghymru a gwariant cyhoeddus. A ydych chi'n credu y dylai cau'r bwlch hwnnw a, thrwy oblygiad, y bwlch incwm rhwng Cymru a gweddill y DU, fod yn nod pendant i'ch Llywodraeth? A wnewch chi bennu targed y tro hwn y byddwch chi'n ymdrechu mewn gwirionedd i'w gyrraedd?
English: Well, I think closing the fiscal gap is a proper ambition for any Welsh Government. It would certainly have to be an ambition for a Government led by the Member that seeks to take Wales out of the United Kingdom, because then he will have to find a way of explaining to the Welsh electorate how the £13 billion that is spent in Wales above that which is raised in taxes here in Wales is to be filled by his Government when that £13 billion is no longer available to spend on public services here in Wales. So, yes, the Member makes an important point, but the importance of the point really is - for any party that seeks to take Wales out of the United Kingdom and then to ask the question - how will people in Wales manage then, when they have not just a bit of a gap, but £13 billion-worth of a gap that his party would have to find a way to fill? And they can't, and they know they can't, and they will have to explain it.
Welsh: Wel, rwy'n credu bod cau'r bwlch cyllidol yn uchelgais wirioneddol i unrhyw Lywodraeth Cymru. Yn sicr, byddai'n rhaid iddo fod yn uchelgais i Lywodraeth dan arweiniad yr Aelod sy'n ceisio tynnu Cymru allan o'r Deyrnas Unedig, oherwydd wedyn bydd yn rhaid iddo ddod o hyd i ffordd o esbonio i etholwyr Cymru sut y bydd y £13 biliwn sy'n cael ei wario yng Nghymru yn uwch na'r hyn a godir mewn trethi yma yng Nghymru yn cael ei lenwi gan ei Lywodraeth pan nad yw'r £13 biliwn hynny ar gael mwyach i'w wario ar wasanaethau cyhoeddus yma yng Nghymru. Felly, ydy, mae'r Aelod yn gwneud pwynt pwysig, ond pwysigrwydd y pwynt mewn gwirionedd - i unrhyw blaid sy'n ceisio tynnu Cymru allan o'r Deyrnas Unedig ac yna gofyn y cwestiwn - sut y gwnaiff pobl Cymru ymdopi wedyn, pan na fydd ganddyn nhw nid dim ond ychydig o fwlch, ond gwerth £13 biliwn o fwlch y byddai'n rhaid i'w blaid ddod o hyd i ffordd i'w lenwi? Ac ni allan' nhw wneud hynny, ac maen nhw'n gwybod na allan' nhw wneud hynny, a bydd yn rhaid iddyn nhw ei esbonio.
English: Services at Withybush hospital continue to be based on a midwife-led unit. I've seen reports in the press that suggest that that midwife-led unit is somehow not to be part of the service provided by Withybush in the future. My understanding is that that is not the case - that discussions go on with staff in Withybush on how better to integrate the midwife-led unit with community midwife services. That seems to me to be a sensible ambition for the health board - to make the best use of the staff it has and to offer the best services to the people who need them. In all of that, there is no suggestion that the midwife-led unit will not continue to be available 24 hours every day.
Welsh: Mae gwasanaethau yn ysbyty Llwynhelyg yn parhau i fod yn seiliedig ar uned dan arweiniad bydwragedd. Rwyf i wedi gweld adroddiadau yn y wasg sy'n awgrymu na fydd yr uned dan arweiniad bydwragedd rywsut yn rhan o'r gwasanaeth a ddarperir gan Lwynhelyg yn y dyfodol. Fy nealltwriaeth i yw nad yw hynny'n wir - bod trafodaethau yn parhau gyda staff yn ysbyty Llwynhelyg ynglŷn â sut i integreiddio'r uned dan arweiniad bydwragedd yn well gyda gwasanaethau bydwragedd cymunedol. Mae hynny'n ymddangos i mi fel uchelgais synhwyrol i'r bwrdd iechyd - i wneud y defnydd gorau o'r staff sydd ganddo a chynnig y gwasanaethau gorau i'r bobl sydd eu hangen nhw. Yn hynny i gyd, nid oes unrhyw awgrym na fydd yr uned dan arweiniad bydwragedd yn parhau i fod ar gael am 24 awr bob dydd.
English: First Minister, senior management at Hywel Dda University Health Board have made it absolutely clear in comments today to the press that they are planning to change maternity services at the hospital, and it is a disgrace that the maternity services are being reduced to an on-call, out-of-hours service despite your previous comments that they weren't. Let me remind you what you said to me in March in this very Chamber, and I quote: 'there are no proposals of any sort to make a change in the service provided there.' This is just symptomatic of your Government's approach, isn't it, to our Welsh NHS? You tell us one thing in this Chamber but what you actually do is completely different. So far in our exchanges we've spoken about Betsi Cadwaladr University Health Board being in special measures for more than four years, and Cwm Taf Health Board entering special measures, and now we see, in the last few days, Swansea Bay University Health Board in the news. The former chair, who I think you know quite well, First Minister, Andrew Davies, has been scathing at the micromanaging of the health board by your Government. Do you agree with him that the degree of scrutiny is not actually helping the health board sort out its problems?
Welsh: Prif Weinidog, mae uwch reolwyr ym Mwrdd Iechyd Prifysgol Hywel Dda wedi ei gwneud yn gwbl eglur mewn sylwadau heddiw i'r wasg eu bod nhw'n bwriadu newid gwasanaethau mamolaeth yn yr ysbyty, ac mae'n warth bod y gwasanaethau mamolaeth yn cael eu lleihau i wasanaeth ar alwad, y tu allan i oriau arferol er gwaethaf eich sylwadau blaenorol nad oedden nhw. Gadewch i mi eich atgoffa o'r hyn a ddywedasoch wrthyf ym mis Mawrth yn yr union Siambr hon, a dyfynnaf: 'nid oes unrhyw gynigion o unrhyw fath i wneud newid i'r gwasanaeth a ddarperir yno.' Mae hyn yn nodweddiadol iawn o ddull eich Llywodraeth, onid yw, tuag at ein GIG yng Nghymru? Rydych chi'n dweud un peth wrthym ni yn y Siambr hon ond mae'r hyn yr ydych chi'n ei wneud mewn gwirionedd yn gwbl wahanol. Hyd yma, yn ein trafodaethau, rydym ni wedi sôn am y ffaith bod Bwrdd Iechyd Prifysgol Betsi Cadwaladr wedi bod yn destun mesurau arbennig am fwy na phedair blynedd, a Bwrdd Iechyd Cwm Taf yn dod yn destun mesurau arbennig, ac rydym ni'n gweld nawr, yn ystod y dyddiau diwethaf, Bwrdd Iechyd Prifysgol Bae Abertawe yn y newyddion. Mae'r cyn-gadeirydd, yr wyf i'n credu eich bod chi'n ei adnabod yn eithaf da, Prif Weinidog, Andrew Davies, wedi bod yn feirniadol iawn o ficroreoli'r bwrdd iechyd gan eich Llywodraeth. A ydych chi'n cytuno ag ef nad yw graddau'r craffu mewn gwirionedd yn helpu'r bwrdd iechyd i ddatrys ei broblemau?
English: Llywydd, the Member asked me a first question about the detail of a single unit in a single hospital in one part of Wales, and expected me, as I'm keen to do, to be able to answer that question. He then wants to accuse the Welsh Government of micromanaging the health service in Wales. He really cannot have it both ways. The Welsh Government quite rightly takes a proper interest in the discharge of health board responsibilities, and when health boards face challenges, as, for example, the Swansea Bay health board faced challenges over this last winter in making sure that there was access to emergency services for patients in that area, it is absolutely right and proper that the Welsh Government takes a direct interest in that, and we do so in the winter in particular because we are able to assist health boards in making sure that patients can be directed to that part of the health service where facilities are most immediately available to them. So, I don't have any apology to make for the fact that the Welsh Government takes that direct interest. We do so on behalf of patients in Wales. But it's impossible, Llywydd, for the Member to assert on the one hand that it is wrong for the Welsh Government to take an interest in what health boards do and then expect to ask questions here about very detailed matters that are, in the end, the responsibility of that health board.
Welsh: Llywydd, gofynnodd yr Aelod gwestiwn cyntaf i mi am fanylion un uned mewn un ysbyty mewn un rhan o Gymru, gan ddisgwyl i mi allu ateb y cwestiwn hwnnw, fel yr wyf i'n awyddus i'w wneud. Yna, mae'n dymuno cyhuddo Llywodraeth Cymru o ficroreoli'r gwasanaeth iechyd yng Nghymru. Ni all ei chael hi bob ffordd. Mae Llywodraeth Cymru, yn gwbl briodol, yn cymryd diddordeb priodol mewn cyflawni cyfrifoldebau byrddau iechyd, a phan fydd byrddau iechyd yn wynebu heriau, fel, er enghraifft, yr wynebodd bwrdd iechyd Bae Abertawe heriau dros y gaeaf diwethaf hwn o ran gwneud yn siŵr bod mynediad at wasanaethau brys i gleifion yn yr ardal honno, mae'n gwbl gywir a phriodol bod Llywodraeth Cymru yn cymryd diddordeb uniongyrchol yn hynny, ac rydym ni'n gwneud hynny yn y gaeaf yn arbennig gan ein bod ni'n gallu cynorthwyo byrddau iechyd i wneud yn siŵr y gellir cyfeirio cleifion i'r rhan honno o'r gwasanaeth iechyd lle mae cyfleusterau ar gael ar iddyn nhw yn fwyaf cyflym. Felly, nid oes gen i unrhyw ymddiheuriad i'w wneud am y ffaith bod Llywodraeth Cymru yn cymryd y diddordeb uniongyrchol hwnnw. Rydym ni'n gwneud hynny ar ran cleifion yng Nghymru. Ond mae'n amhosibl, Llywydd, i'r aelod haeru ar y naill law ei bod hi'n anghywir i Lywodraeth Cymru gymryd diddordeb yn yr hyn y mae byrddau iechyd yn ei wneud ac yna disgwyl gofyn cwestiynau yma am faterion manwl iawn sydd, yn y pen draw, yn gyfrifoldeb i'r bwrdd iechyd hwnnw.
English: Well, this is another health board, First Minister, which is not doing very well, because the accident and emergency waiting times for the health board are 19 per cent below your target - once again, one that has never been met - and complaints about the health board have risen by 29 per cent in 2018. What I find shocking, First Minister, is that Andrew Davies talks about the constant focus on short-term targets, micromanaging by Welsh Government officials, with, as Mr Davies puts it, a degree of scrutiny that is 'not actually helping them get on sorting out the problem'. Now, in our previous discussions, your health Minister has dismissed the idea of setting targets to get Betsi Cadwaladr University Health Board out of special measures, and he's made clear that he won't set arbitrary targets to improve services for local people. So, why, First Minister, is your Government micromanaging one health board but letting another one struggle on? Is it the case that your Deputy Minister for Economy was correct - your Government doesn't know what it's doing?
Welsh: Wel, bwrdd iechyd arall yw hwn, Prif Weinidog, nad yw'n gwneud yn dda iawn, gan fod yr amseroedd aros mewn adrannau damweiniau ac achosion brys ar gyfer y bwrdd iechyd 19 y cant yn is na'ch targed - unwaith eto, un nad yw erioed wedi cael ei gyrraedd - ac mae cwynion am y bwrdd iechyd wedi codi 29 y cant yn 2018. Yr hyn sy'n frawychus i mi, Prif Weinidog, yw bod Andrew Davies yn sôn am y pwyslais cyson ar dargedau tymor byr, microreoli gan swyddogion Llywodraeth Cymru, ac fel y mae Mr Davies yn ei ddweud, gyda rhywfaint o graffu nad yw'n eu helpu nhw i fwrw ymlaen â datrys y broblem. Nawr, yn ein trafodaethau blaenorol, mae eich Gweinidog iechyd wedi wfftio'r syniad o bennu targedau i gael Bwrdd Iechyd Prifysgol Betsi Cadwaladr allan o fesurau arbennig, ac mae wedi ei gwneud yn eglur na fydd yn pennu targedau mympwyol i wella gwasanaethau i bobl leol. Felly, pam, Prif Weinidog, mae eich Llywodraeth yn microreoli un bwrdd iechyd, ond yn gadael un arall mewn trafferthion? A yw'n wir bod eich Dirprwy Weinidog yr Economi yn gywir - nad yw eich Llywodraeth yn gwybod beth mae'n ei wneud?
English: Llywydd, the health Minister was 100 per cent correct when he said that we will not set arbitrary targets. Why would we possibly do that? We set targets that we think make sense for the clinical benefit of patients, and if I had answered the Member in the winter, when he asked me questions about ambulances waiting at Morriston Hospital, by saying that this Government is not interested in short-term targets, I can imagine what he would have said about that. That's the reason why the Welsh Government took a strong interest in the performance of the then Abertawe Bro Morgannwg health board over the winter. That's why we were engaged on the telephone making sure that everything that could be done was being done, to make sure that there was flow through that hospital, that patients were able to be discharged out of ambulances into the A&E department, seen in a timely fashion, discharged home wherever possible. Those are proper targets. Those are targets that are not arbitrary. Those are targets that focus on the clinical needs of patients, and the Government will never step back from doing what we can do to assist health boards to discharge those targets and to help them to make sure that they are focused on meeting them for patients' benefit.
Welsh: Llywydd, roedd y Gweinidog iechyd 100 y cant yn gywir pan ddywedodd na fyddwn yn pennu targedau mympwyol. Pam yn y byd y byddem ni'n gwneud hynny? Rydym ni'n pennu targedau sydd, yn ein tyb ni, yn gwneud synnwyr er budd clinigol cleifion, a phe bawn i wedi ateb yr Aelod yn y gaeaf, pan ofynnodd gwestiynau i mi am ambiwlansys yn aros yn Ysbyty Treforys, trwy ddweud nad oes gan y Llywodraeth hon ddiddordeb mewn targedau tymor byr, gallaf ddychmygu'r hyn y byddai wedi ei ddweud am hynny. Dyna'r rheswm pam y cymerodd Llywodraeth Cymru ddiddordeb mawr ym mherfformiad bwrdd iechyd Abertawe Bro Morgannwg fel yr oedd ar y pryd dros y gaeaf. Dyna pam yr oeddem ni'n ymgysylltu ar y ffôn yn sicrhau bod popeth y gellid ei wneud yn cael ei wneud, er mwyn sicrhau bod llif drwy'r ysbyty hwnnw, bod cleifion yn gallu cael eu rhyddhau o ambiwlansys i mewn i'r adran damweiniau ac achosion brys, yn cael eu gweld yn brydlon, eu rhyddhau gartref pryd bynnag yr oedd hynny'n bosibl. Mae'r rheini'n dargedau priodol. Mae'r rheini'n dargedau nad ydyn nhw yn fympwyol. Mae'r rheini'n dargedau sy'n canolbwyntio ar anghenion clinigol cleifion, ac ni fydd y Llywodraeth byth yn camu'n ôl rhag gwneud yr hyn y gallwn ei wneud i helpu byrddau iechyd i gyrraedd y targedau hynny a'u helpu i wneud yn siŵr eu bod nhw'n canolbwyntio ar eu cyrraedd er budd cleifion.
English: Last week, the Minister for International Relations and Welsh Language belatedly issued a statement on a visit to Dublin. She said: 'The main focus of my visit was a one-to-one meeting with the Tánaiste and Minister for Foreign Affairs, Simon Coveney.' She goes on: 'In all my meetings with Irish government' there was 'continued incredulity that Wales could have voted the way it did in 2016.' First Minister, isn't that deeply inappropriate? How would people in Ireland feel if UK Ministers expressed incredulity about Ireland having voted for independence? Shouldn't we instead be telling Ireland that if they want to avoid 'no deal', they need to move on the backstop?
Welsh: Yr wythnos diwethaf, cyhoeddodd y Gweinidog Cysylltiadau Rhyngwladol a'r Gymraeg ddatganiad o'r diwedd ar ymweliad â Dulyn. Meddai: 'Prif ffocws fy ymweliad oedd cyfarfod wyneb yn wyneb gyda'r Tánaiste a'r Gweinidog Materion Tramor, Simon Coveney.' Mae hi'n mynd yn ei blaen: 'Yn fy holl gyfarfodydd gyda llywodraeth Iwerddon' roedd 'anghrediniaeth o hyd i Gymru bleidleisio fel ag y gwnaeth yn 2016.' Prif Weinidog, onid yw hynny'n hynod amhriodol? Sut y byddai pobl Iwerddon yn teimlo pe byddai Gweinidogion y DU yn mynegi anghrediniaeth bod Iwerddon wedi pleidleisio o blaid annibyniaeth? Oni ddylem ni, yn hytrach, fod yn dweud wrth Iwerddon bod angen iddyn nhw symud mater y 'backstop' yn ei flaen os ydyn nhw eisiau osgoi sefyllfa 'dim cytundeb'?
English: Llywydd, on the one hand the Member complains because the Minister for international relations reports what she was told by senior members of the Government in the Republic, and then he wants me to instruct that same Government about attitudes that they should take to the backstop. The things that the Minister reported are the things that we know are said day in and day out about the attitude that the UK Government has taken to the whole Brexit negotiations and about its failure to recognise the significance of the border on the island of Ireland. I was lucky enough, Llywydd, to be able to discuss these matters with the Taoiseach at the British-Irish Council last week. These are really serious matters that affect the peace of communities on the island of Ireland, and simply to dismiss them and to tell another Government how they should approach this matter really does not measure up to the seriousness of those matters at all.
Welsh: Llywydd, ar y naill law mae'r Aelod yn cwyno oherwydd bod y Gweinidog cysylltiadau rhyngwladol yn adrodd yr hyn a ddywedwyd wrthi gan uwch aelodau'r Llywodraeth yn y Weriniaeth, ac yna mae eisiau i mi gyfarwyddo'r un Llywodraeth honno ar agweddau y dylen nhw fod yn eu cymryd at y 'backstop'. Y pethau a adroddwyd gan y Gweinidog yw'r pethau yr ydym ni'n gwybod sy'n cael eu dweud yn feunyddiol am yr agwedd y mae Llywodraeth y DU wedi ei mabwysiadu at yr holl drafodaethau Brexit ac at ei methiant i gydnabod arwyddocâd y ffin ar ynys Iwerddon. Roeddwn i'n ddigon ffodus, Llywydd, i allu trafod y materion hyn gyda'r Taoiseach yn y Cyngor Prydeinig-Gwyddelig yr wythnos diwethaf. Mae'r rhain yn faterion gwirioneddol ddifrifol sy'n effeithio ar heddwch cymunedau ar ynys Iwerddon, ac nid yw eu diystyru a dweud wrth Lywodraeth arall sut y dylen nhw ymdrin â'r mater hwn wir yn cyd-fynd â difrifoldeb y materion hynny o gwbl.